**Πάνος Σταθόπουλος**

Σπούδασε Μαθηματικά στο ΑΠΘ με μεταπτυχιακή ειδίκευση στην Επιχειρησιακή Έρευνα και τον προγραμματισμό Η/Υ. Στη συνέχεια, έκανε μεταπτυχιακές σπουδές Πολιτικής Επιστήμης και Κοινωνιολογίας (ΕΚΠΑ), εκπόνησε διδακτορική διατριβή με αντικείμενο έρευνας τα εκλογικά συστήματα και συμμετείχε ως μεταδιδακτορικός ερευνητής (postdoc) στη συνεργασία των τμημάτων Πληροφορικής και Πολιτικής Επιστήμης του ΕΚΠΑ σχετικά με την έγκυρη διεξαγωγή ηλεκτρονικών ψηφοφοριών.

Έχει εργαστεί ως εκπαιδευτικός, προγραμματιστής Η/Υ και στατιστικός αναλυτής, με ειδίκευση στο σχεδιασμό και την ανάλυση επιστημονικών, κοινωνικών και πολιτικών ερευνών.

Έχει κάνει δεκάδες παρουσιάσεις σε επιστημονικά Συνέδρια και δημοσιεύσεις σε διεθνή και ελληνικά επιστημονικά έντυπα. Αρθρογραφεί επίσης τακτικά σε ελληνικά ΜΜΕ.